Diari Oficial de la Generalitat Valenciana


Sumari del DOGV 6885, del 19-10-2012 (2012/9386)

RESOLUCIÓ de 3 d'octubre de 2012, de l'alcalde president, sobre concessió d'ajudes per a reparar els danys produïts pels incendis referits en el Decret 112/2012, de 6 de juliol.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   6885

Data del DOGV
:   19-10-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/9386


Data del document
:   03-10-2012

Organisme emissor
:   Ajuntament de Montroi

Tipus de document
:   Resolució

Anàlisi jurídica

 Descriptors 

:   * Montroi
    * ajuda pública

RESOLUCIÓ de 3 d'octubre de 2012, de l'alcalde president, sobre concessió d'ajudes per a reparar els danys produïts pels incendis referits en el Decret 112/2012, de 6 de juliol. [2012/9386]  
  
  
Cultius  
  
Atés que durant els dies 29 i 30 de juny de 2012 el terme municipal de Montroy es va veure afectat per l'incendi iniciat el dia 28 de juny al terme municipal de la localitat de Cortes de Pallás a la província de València.  
Atés el Decret 112/2012, de 6 de juliol, del Consell, sobre ajudes i mesures per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012.  
Vista l'Orde 7/2012, d'11 de juliol, de la Conselleria de Governació, per la qual es desplega el Decret 112/2012, de 6 de juliol, sobre ajudes i mesures per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012.  
Atés que l'alcalde president de l'Ajuntament de Montroy va firmar amb data 20 de juliol del 2012 el conveni previst en l'article 5 del referit Decret 112/2012 i, per tant, este Ajuntament es va convertir en entitat col·laboradora de la Generalitat Valenciana, d'acord amb el que preveu la Llei 38/2003, de 17 de novembre, General de Subvencions.  
  
Vistes i examinades les sol·licituds i documentació que s'hi adjunta presentades en este Ajuntament-entitat col·laboradora.  
Atés l'informe de valoració de data 2 d'octubre de 2012, emés pel tècnic encarregat de l'avaluació i quantificació dels danys seguint els criteris establits en la normativa d'aplicació.  
  
Fent ús de les atribucions que em confereix la legislació bàsica del règim local i en particular l'article 21 de la Llei de Bases del Règim Local i concordants, resolc:  
   
Primer. Estimar les sol·licituds d'ajudes per a reparar els danys produïts per l'incendi forestal que va afectar este terme municipal dins del que preveu el Decret 112/2012, de 6 de juliol, tendents a la recuperació de la capacitat productiva dels cultius, i concedir-les a càrrec del corrent pressupost i als beneficiaris indicats, per l'import i tipus, en la relació referida a continuació:  
  
  
  
Vivendes  
  
  
  
  
Vehicles  
  
  
  
Reparació infraestructures  
  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
  
Cultivos  
  
  
  
  
Viviendas  
  
  
  
  
Vehículos  
  
  
  
  
Reparación infraestructuras  
  
  
  
Segon. Desestimar les sol·licituds d'ajudes per a reparar els danys produïts per l'incendi forestal que va afectar este terme municipal dins del que preveu el Decret 112/2012, de 6 de juliol, presentades pels titulars indicats i pels motius expressats en la relació referida a continuació:  
  
  
  
  
Relació de motius de denegació:  
1. Instància presentada fora de termini.  
2. Els danys afecten menys del 30% de la producció total de la parcel·la.  
3. La parcel·la conté un cultiu no indemnitzable segons normativa d'aplicació.  
4. Sol·licitud de subvenció fora de l'àmbit d'aplicació del Decret 112/2012.  
5. No s'acredita la legalitat de l'edificació.  
  
Tercer. Notificar als interessats la present resolució.  
  
Quart. Publicar en el Diari Oficial de la Comunitat Valenciana la present resolució, d'acord amb el que preveu l'article 18 de la Llei 38/2003, de17 de novembre, General de Subvencions.  
  
Quint. Comunicar als beneficiaris que la concessió de la subvenció comporta l'assumpció de les següents obligacions, d'acord amb el que preveu l'article 8 de l'Orde 7/2012, d'11 de juliol, de la Conselleria de Governació, per la qual es desplega el Decret 112/2012, de 6 de juliol, sobre ajudes i mesures per a pal·liar els danys produïts pels incendis iniciats als termes municipals de Cortes de Pallás i Andilla els dies 28 i 29 de juny de 2012:  
a) Comunicar a l'entitat col·laboradora l'obtenció d'altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en el decret mencionat.  
Esta comunicació haurà d'efectuar-se tan prompte com es conega i, en tot cas, amb anterioritat a la justificació de l'aplicació donada als fons percebuts.  
b) Procedir al reintegrament dels fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.  
c) Realitzar l'activitat que fonamenta la concessió de la subvenció.  
  
d) Acreditar davant de l'entitat concedent la realització de l'activitat, així com el compliment dels requisits i condicions que determinen la concessió o gaudi de la subvenció. Fins que no s'acredite davant de l'Administració el gasto realitzat no es procedirà al pagament de la subvenció concedida.  
e) Conservar els documents justificatius de l'aplicació dels fons rebuts mentre puguen ser objecte de les actuacions de comprovació i control.  
f) Sotmetre's a les actuacions de comprovació a efectuar per la Conselleria de Governació i per l'entitat col·laboradora en relació amb l'objecte i el destí de l'ajuda concedida.  
g) Justificar davant de l'entitat col·laboradora respectiva l'ajuda en els termes i terminis previstos en l'Orde 7/2012, d'11 de juliol, de la Conselleria de Governació.  
  
Sext. Donar compte de la present resolució al Ple de la corporació en la següent sessió que celebre.  
  
Montroy, 3 d'octubre de 2012.- L'alcalde: Antonio Polo Bessó. El secretari: Antonio Espinaco Salvador.